REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

GRADONAČELNIK

KLASA: 947-01/19-01/09

URBROJ: 2112-01-30-10-20-5

Delnice,12.03. 2020. godine

GRADSKO VIJEĆE

GRADA DELNICA

n/r predsjednika

Gorana Bukovca

Na temelju članka 48. stavka 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) te članka 60. Statuta Grada Delnica („Službene novine PGŽ“ broj 28/09, 41/09, 11/13, 20/13-pročišćeni tekst, 6/15, SN GD 1/18, 3/18, 3/18-pročišćeni tekst, 9/18) prosljeđujem Gradskom vijeću Grada Delnica na razmatranje i usvajanje

**Nacrt**

Odluke

o

ukidanju svojstva javnog dobra

Predlagatelj Pročelnica JUO-a

Gradonačelnik Gordana Piskač, dipl. ing. građ.

Ivica Knežević, dipl. iur.

Na temelju članka 35. stavka 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19) i članka 38. Statuta Grada Delnica (SN PGŽ 28/09, 41/09, 11/13, 20/13-pročišćeni tekst, 6/15, SN GD 1/18, 3/18, 3/18-pročišćeni tekst, 9/18) Gradsko vijeće Grada Delnica donosi

**ODLUKU O UKIDANJU SVOJSTVA JAVNOG DOBRA**

**Članak 1.**

Ukida se svojstvo javnog dobra na dijelu kč.br. 5682 K.O. Grbajel, površine 317m2 – put u Kuželju – upisana u zk.ul. POPIS I K.O. Grbajel.

Svojstvo javnog dobra ukida se na dijelu kč.br. 5682 K.O. Grbajel i to prema prijedlogu cijepanja izrađenom po Adler i Sager d.o.o., Delnice na način da prema uvjetnom cijepanju dio kč.br. 5682 K.O. Grbajel postaje kč.br. 5682/2 površine 165 m2.

**Članak 2.**

Dozvoljava se Zemljišno-knjižnom odjelu Općinskog suda u Rijeci, Stalna služba u Delnicama, da izvrši brisanje statusa javnog dobra na nekretnini iz čl.1. ove Odluke te da se na istom izvrši upis prava vlasništva Grada Delnica.

**Članak 3.**

Ova odluka stupa na snagu osmog dana od dana objave u „Službenim novinama Grada Delnica“.

KLASA: 947-01/19-01/09

URBROJ: 2112-01-30-10-20-5

Delnice, 12. ožujka 2020. godine

**GRADSKO VIJEĆE GRADA DELNICA**

**Predsjednik**

**Goran Bukovac, v.r.**

O b r a z l o ž e nj e

Zemljište iz članka 1. ove Odluke nalazi se unutar okućnice parcele kč.br. 3504 k.o. Grbajel, te se ista koristi kao okućnica crkve i župnog dvora.

U privitku se nalazi skica izmjere izrađena po ADLER & SAGER d.o.o., Lujzinska cesta 22, 51 300 Delnice, iz koje je vidljiv položaj čestice kojoj se ukida svojstvo javnog dobra.

Parcela na kojoj se ukida javno dobro k.č.br.5682/2 k.o. Grbajel ima površinu od 165 m2, susjedna parcela k.č.br. 3513 k.o. Grbajel ima površinu od 107 m2 i u vlasništvu je Župne crkve Kuželj. Namjera je izvršiti zamjenu tih parcela uz uvjet plaćanja razlike u površini.