REPUBLIKA HRVATSKA

PRIMORSKO-GORANSKA ŽUPANIJA

GRAD DELNICE

**GRADONAČELNIK**

GRADSKO VIJEĆE GRADA DELNICA

n/r predsjednika Gorana Bukovca

Na temelju članka 48. stavka 1. Zakona o lokalnoj i područnoj (regionalnoj) samoupravi prosljeđujem Gradskom vijeću Grada Delnica na razmatranje i usvajanje

PRIJEDLOG

XI. IZMJENA I DOPUNA ODLUKE O NERAZVRSTANIM CESTAMA

|  |  |
| --- | --- |
| Predlagatelj |  |
| Gradonačelnik | Pročelnica JUO |
| Ivica Knežević, dipl.iur. | Gordana Piskač, dipl.ing.građ. |

**Delnice, ožujak 2020.**

OBRAZLOŽENJE

Upravljanje nerazvrstanim cestama uređeno je člankom 107. Zakona o cestama (Narodne novine 84/11, 18/13, 22/13, 54/13, 148/13, 92/14 i 110/19) prema kojem se upravljanje, građenje i održavanje nerazvrstanih cesta obavlja na način propisan za obavljanje komunalnih djelatnost u skladu s propisima kojima se uređuje komunalno gospodarstvo. Grad Delnice je tu materiju uredio Odlukom o nerazvrstanim cestama (Službene novine Primorsko – goranske županije br. 9/11, 36/12. 34/14 i Službene novine Grada Delnica 6/15, 8/15, 5/16, 2/17, 3/17, 1/18, 8/19 i 10/19).

Spomenutom odredbom Zakona jedinice lokalne samouprave obvezne su ustrojiti jedinstvenu bazu podataka o nerazvrstanim cestama. Grad Delnice je ustrojio jedinstvenu bazu podataka koja je objavljena u Službenim novinama Primorsko – goranske županije br. 36/12. Grad Delnice kontinuirano radi na sređivanju stanja u zemljišnim i katastarskim knjigama sa stanjem na terenu te intenzivno radi na ucrtavanju nerazvrstanih cesta sukladno Zakonu o cestama. Ovim prijedlogom izmjena i dopuna Odluke o nerazvrstanim cestama ažurira se stanje nerazvrstanih cesta (u registru označeno crvenom bojom), te se dodaju ceste GK108 u Gučem Selu i GK109 u Kuželju (u registru označeno plavom bojom).

Temeljem članka 107. Zakona o cestama (NN 84/11, 18/13, 22/13, 54/13, 148/13, 92/14 i 110/19),  članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12 i 19/13, 137/15, 123/17 i 98/19) i članka 38. Statuta Grada Delnica (SN PGŽ 28/09, 41/09, 11/13 i 20/13, 6/15, SN GD 1/18, 3/18, 9/18), Gradsko vijeće Grada Delnica na sjednici održanoj 12. ožujka 2020. godine donosi

**ODLUKA O XI. IZMJENAMA I DOPUNAMA ODLUKE O NERAZVRSTANIM CESTAMA**

**Članak 1.**

Registar nerazvrstanih cesta koji je sastavni dio Odluke o nerazvrstanim cestama (SN PGŽ 9/11, 36/12, 34/14, SN GD 6/15, 8/15, 5/16, 2/17, 3/17, 1/18, 8/19 i 10/19) mijenja se i donosi se novi registar koji je prilog ove Odluke.

**Članak 2.**

Ova Odluka i registar nerazvrstanih cesta stupaju na snagu osmog dana od dana objave u »Službenim novinama Grada Delnica«.

KLASA: 363-15/11-01/02

URBROJ: 2112-01-30-20-2-20-12

Delnice, 12. ožujka 2020.

**GRADSKO VIJEĆE GRADA DELNICA**

**Predsjednik**

**Goran Bukovac, v.r.**