Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17 i 98/19) i članka 38. Statuta Grada Delnica (SN PGŽ 28/09, 41/09, 11/13, 20/13-pročišćeni tekst, 06/15, SN GD 01/18, 03/18-pročišćeni tekst i 09/18), Gradsko vijeće Grada Delnica na današnjoj sjednici donijelo je

**ODLUKU O DRUGIM IZMJENAMA I DOPUNAMA**

**ODLUKE O IZBORU ČLANOVA VIJEĆA MJESNIH ODBORA NA PODRUČJU GRADA DELNICA**

**Članak 1.**

U Odluci o izboru članova vijeća mjesnih odbora na području Grada Delnica (“Službene novine Grada Delnica 01/15 i 03/19, u nastavku teksta: Odluka), u članku 54. stavku 1 riječi „Uredu državne uprave“ mijenjaju se i glase „upravnom tijelu.

U stavku 3. riječi „Ured državne uprave“ mijenjaju se i glase „upravno tijelo“

**Članak 2.**

Ovlašćuje se Komisija za Statut, Poslovnik i normativnu djelatnost da utvrdi i objavi pročišćeni tekst Odluke o izboru članova vijeća mjesnih odbora na području Grada Delnica.

**Članak 3.**

Ova Odluka o Izmjenama i dopunama Odluke o izboru članova vijeća mjesnih odbora na području Grada Delnica stupa na snagu osmog dana od dana objave u „Službenim novinama Grada Delnica“.

KLASA: 026-02/15-01/01

URBROJ:2112-01-30-40-1-20-06

Delnice, 12. ožujka 2020. godine

**GRADSKO VIJEĆE GRADA DELNICA**

**Predsjednik**

**Goran Bukovac, v.r.**

1. **ODREDBE STATUTA KOJE SE MIJENJAJU ODLUKOM ILI SE PROPISUJU NOVE**

*(Napomena: Crvenom tintom, podcrtano, označene su odredbe koje se mijenjaju ili se propisuju nove, a prekriženi tekst, koji je označen plavom, dosadašnji je tekst koji se zamjenjuje).*

Članak 54.

Protiv rješenja izbornog povjerenstva podnositelj prigovora ima pravo podnijeti žalbu ~~Uredu državne uprave~~ upravnom tijelu u Primorsko-goranskoj županiji.

Žalba iz stavka 1. ovoga članka podnosi se putem izbornog povjerenstva roku od 48 sati računajući od dana primitka pobijanog rješenja.

~~Ured državne uprave~~ Upravno tijelo u Primorsko-goranskoj županiji će o žalbi odlučiti u roku od 48 sati od dana primitka žalbe.

1. **OBRAZLOŽENJE PRIJEDLOGA OVE ODLUKE**

S Sustav lokalne i područne (regionalne) samouprave u Republici Hrvatskoj uređen je Zakonom o lokalnoj i područnoj (regionalnoj) samoupravi (Narodne novine, br. 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17). Tim se Zakonom uređuju jedinice lokalne samouprave i jedinice područne (regionalne) samouprave, njihov djelokrug i ustrojstvo, način rada njihovih tijela, nadzor nad njihovim aktima i radom te druga pitanja od značenja za njihov rad.

Temeljem Ustava Republike Hrvatske državna vlast ustrojena je na načelu diobe vlasti na zakonodavnu, izvršnu i sudbenu, a ograničena je Ustavom zajamčenim pravom na lokalnu i područnu (regionalnu) samoupravu. Odredbom članka 133. Ustava propisano je da se građanima jamči pravo na lokalnu i područnu (regionalnu) samoupravu, koje se ostvaruje preko lokalnih, odnosno područnih (regionalnih) predstavničkih tijela koja su sastavljena od članova izabranih na slobodnim i tajnim izborima na temelju neposrednog, jednakog i općega biračkog prava, te da građani mogu neposredno sudjelovati u upravljanju lokalnim poslovima, putem zborova, referenduma i drugih oblika neposrednog odlučivanja u skladu sa zakonom i statutom. Odredbom članka 135. Ustava propisano je da se poslovi lokalnog i područnog (regionalnog) djelokruga uređuju zakonom, a prilikom dodjeljivanja tih poslova prednost će imati ona tijela koja su najbliža građanima.

Također, odredbom članka 117. Ustava Republike Hrvatske propisano je da se određeni poslovi državne uprave mogu zakonom povjeriti tijelima jedinica lokalne i područne (regionalne) samouprave i pravnim osobama koje imaju javne ovlasti.

S ciljem provedbe Nacionalnog programa reformi 2019. u okviru reformskog prioriteta „Unaprjeđenje javne uprave“ koji uključuje mjeru 1.4.4. „Decentralizacija i racionalizacija“, nakon stupanja na snagu Zakona o sustavu državne uprave (Narodne novine, broj 66/19) potrebno je bilo uspostaviti jedinstveni normativni okvir kojim se na dosljedan i cjelovit način uređuje sustav državne uprave.

U tom smislu bile su potrebne izmjene Zakona o lokalnoj i područnoj (regionalnoj) samoupravi u dijelu kojim je propisana stvarna nadležnost ureda državne uprave u županijama za obavljanje poslova državne uprave kojima će se pojedini poslovi državne uprave povjeriti županijama, osim poslova upravnog i inspekcijskog nadzora te nadzora zakonitosti općih akata koji će se, ovisno o upravnom području, staviti u nadležnost tijela državne uprave te također, odgovarajuće izmjene zakona kojima se propisuju određene ovlasti, zadaće ili se na drugi način upućuje na dužnosnički položaj pomoćnika ministra.

Isto tako, budući da se više ne ustrojavaju uredi državne uprave u županijama, ne utvrđuje se ni podjela tijela državne uprave na središnja i prvostupanjska tijela državne uprave.

Vezano uz obavljanje poslova državne uprave, u važećem Zakonu o lokalnoj i područnoj (regionalnoj) samoupravi sadržan je dio odredaba koje se odnose na obavljanje poslova državne uprave u jedinicama lokalne i područne (regionalne) samouprave, no nije sadržana detaljnija razrada vezana uz povjerene poslove državne uprave koje mogu obavljati upravna tijela jedinica.

Obrazac Izvješća o savjetovanju s javnošću

|  |  |
| --- | --- |
| **IZVJEŠĆE O SAVJETOVANJU S JAVNOŠĆU**  **U POSTUPKU DONOŠENJA IZMJENA I DOPUNA ODLUKE O IZBORU ČLANOVA VIJEĆA MJESNIH ODBORA NA PODRUČJU GRADA DELNICA**  **Nositelj izrade izvješća: Tomislav Mrle, mag.iur.univ.spec.polit.**  **Delnice, 24.02.2020.g.** | |
| **Naziv akta za koji je provedeno savjetovanje s javnošću** | Odluka o II. Izmjenama i dopunama Odluke o izboru članova Vijeća Mjesnih odbora na poručju Grada Delnica |
| **Naziv tijela nadležnog za izradu nacrta / provedbu savjetovanja** | Gradonačelnik Ivica Knežević, dipl.iur. |
| **Razlozi za donošenje akta i ciljevi koji se njime žele postići uz sažetak ključnih pitanja** | Usklađivanje sa Izmjenama Zakona o lokalnoj i područnoj (regionalnoj) samoupravi u dijelu kojim je propisana stvarna nadležnost ureda državne uprave u županijama za obavljanje poslova državne uprave kojima će se pojedini poslovi državne uprave povjeriti županijama, osim poslova upravnog i inspekcijskog nadzora te nadzora zakonitosti općih akata koji će se, ovisno o upravnom području, staviti u nadležnost tijela državne uprave, a ovdje se radi da je u žalbenom postupku kod provedbe izbora umjesto UDU sada nadležno određeno upravno tijelo koje preuzima poslove UDU. |
| **Objava dokumenata za savjetovanje**  **Razdoblje provedbe savjetovanja** | Navesti poveznicu na internetsko mjesto odnosno portal  <https://delnice.hr/index.php/savjetovanje-sa-zainteresiranom-javnoscu> |
| 22.01.-21.02.2020.g. |
| **Pregled osnovnih pokazatelja uključenosti savjetovanja s javnošću** | Nije bilo zainteresiranih. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje** | ----------------------------------- |
| **Ostali oblici savjetovanja s javnošću** | ------------------------------------ |
| **Troškovi provedenog savjetovanja** | ----------------------------------- |

**Prilog 1. Pregled prihvaćenih i neprihvaćenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
|  |  |  |  |  |